Spansk avis: Derfor vurderer Marcelo Real Madrid-exit
Her er mandagens oddstips To ligakamper på rad har Reguilón fått tillit på bekostning av rutinerte Marcelo, som VG for litt siden kåret til verdens tredje bete forsvarer i 2018. Det er heller ikke på grunn av skader, for trener Santiago Solari har uttalt at Marcelo er klarert for spill. Den offensive venstrebacken er rett og slett ikke i form, og da VG pratet med Petter Veland for litt siden om Real Madrid-krisen, uttalte eksperten at Marcelo i øyeblikket ikke var blant verdens 20 beste backer engang. – Spillerne som skal dra lasset i Madrid, leverer ikke, konstaterte Veland. Uten Marcelo fra start har Real Madrid vunnet to på rad, senest mot Sevilla på dette viset: AS skriver at «Reguilón har tatt vare på sjansen han har fått på grunn av Marcelos dårlige form». Det har igjen gjort at Marcelo nå vurderer en overgang bort fra klubben, ifølge den spanske sportsavisen. – For et par måneder siden var ikke det i tankene hans i det hele tatt, men nå har situasjonen forandret seg, er budskapet til avisen. Onsdag kan du vinne omtrent 83 mill. i Vikinglotto - levér din kupong her! De lister opp én klubb som hans potensielt neste stoppested: Juventus. Det er på grunn av Cristiano Ronaldo, som gikk den veien, fra Real Madrid til Juventus, i sommer. – Cristiano gir ikke opp tanken på å få Marcelo til Juventus. Han gjør det han kan for å overtale Marcelo til å komme til Torino-klubben, mener AS å vite. Avisen skriver videre at selv om Juventus har Alex Sandro og Mattia De Sciglio til å bekle venstrebacken, er klubben positiv til å hente en spiller av Marcelos kaliber. Marcelo er uten tvil god i firkanten - se bare her: – Handelen kommer uansett ikke til å bli enkel. Marcelo er fortsatt en viktig Real Madrid-spiller og klubben ønsker i utgangspunktet ikke å selge. For at det skal kunne bli virkelighet, må venstrebacken uttrykke et ønske om å dra. Noe à la det som skjedde med Cristiano forrige sommer... skriver AS. VG+ sender Juventus mot Lazio live søndag. Se kampen her!Mandag er det Marcelos potensielt nye klubb som skal ut i aksjon. Serieleder Juventus tar imot tabelljumbo Chievo, som riktignok ville vært nest sist på tabellen om det ikke var for poengtrekket de ble ilagt før sesongstart. Én seier, åtte uavgjort og 10 tap er fasiten for Chievo, som fikk sin seier forrige runde mot 19.-plassen på tabellen, Frosinone. Har vist seg vanskelige å slå i det siste, men vinner også sjelden. Laget har seks uavgjort på de siste åtte ligakampene (1-6-1). Men mandag er det kjempen Juventus som venter. 17-2-0 er fasiten til Cristiano Ronaldo & Co., så det bør være liten tvil om hvor poengene havner. Torino-klubben snitter to mål per kamp og scorer ofte tidlig. Syv ganger har laget gått opp i ledelsen i den første omgangen på de siste 10 ligakampene, hvorpå ledelsen er beholdt ved hvilen i fem av tilfellene. Vi tror Juventus igjen tar en tidlig ledelse, at Chievo ikke svarer før pause og at Juventus står igjen som seierherre ved full tid. Det får du 1,42 i odds på . Spillestopp er 20.25, og ønsker du å se kampen, er streamingtjenesten Strive din venn. Levér spillet her ! Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger. PS! I samarbeid med Strive ser du 10 toppkamper fra La Liga og Serie A på VG+ i vår. Førstkommende søndag vises Lazio mot Juventus.
Real Madrid-stjerne Marcelo (30) sliter benken etter en formdupp og virker å ha mistet venstrebackplassen til 22 år gamle Sergio Reguilón. Nå vurderer brassen å forlate den spanske hovedstadslaget til fordel for italienske Juventus, ifølge AS.